Ingebrigtsen juoksi 1 500 metrin Norjan ennätyksen 3.31,46 Monacossa 2014. Zürichin EM-kilpailuissa 2014 hän sai samalla matkalla hopeaa ajalla 3.46,10. Hän voitti 2014 myös 1 500 metrin Norjan-mestaruuden. Seuraavana talvena hän saavutti Prahan EM-hallikilpailuissa pronssia 3 000 metrin juoksussa maansa ennätysajalla 7.45,54. 1 500 metrillä hän oli kuudes niin ikään Norjan ennätysajalla 3.39,70. Ulkoratakaudella hän voitti 5 000 metrin Norjan-mestaruuden. Pekingin MM-kilpailuissa hän karsiutui 1 500 metrin alkuerissä. Maastojuoksussa hän voitti Norjan-mestaruuden ja sijoittui EM-kilpailuissa 26:nneksi.